MRK ondersoek ook ‘swart-gesig-foto’Die foto wat op sosiale media versprei word “Hoewel die kommissie nog nie ‘n klag in die verband ontvang het nie, het die kommissie besluit om op eie inisiatief ‘n ondersoek van stapel te stuur,” het Isaac Mangena, woordvoerder van die MRK, aan Sapa gesê. “Die kommissie stel veral belang in die maatreëls wat die universiteit gaan instel om die saak aan te spreek en die betekenis daarvan vir ander leerders op ‘n breër vlak.” Mangena het die universiteit se ondersoek na die voorval verwelkom en sê hulle sal dit monitor. “Dit is belangrik dat die proses sy gang gaan, ‘n proses wat die kommissie fyn sal dophou. Ons sal as deel van ons ondersoek ‘n volledige verslag van die dissiplinêre proses versoek.” Die universiteit het vroeër aangekondig dat die twee studente uit hul koshuis geskors is. Die twee studente word daarvan beskuldig dat hulle die universiteit se naam in oneer gebring het. Die foto is op sosiale media versprei. Lees ook: ‘Swart-gesig-foto’: Studente uit koshuis geskors Tugstappe teen studente oor ‘swart gesigte’